C 125/418
RO
Jurnalul Oficial al Uniunii Europene
5.4.2023
Miercuri, 14 septembrie 2022
(47y)
principiul «eficiența energetică înainte de toate» înseamnă principiul «eficiența energetică înainte de toate», astfel cum este definit la articolul 2 punctul 18 din Regulamentul (UE) 2018/1999;
(47z)
«activ hibrid din surse regenerabile offshore» înseamnă un activ de transport care are dublul rol de a conecta producția de energie din surse regenerabile offshore și de a conecta două sau mai multe zone de ofertare;
(47aa) «încălzire și răcire centralizată bazată pe surse regenerabile» înseamnă sisteme foarte eficiente energetic de încălzire și răcire centralizată care funcționează exclusiv folosind surse regenerabile de energie; (47ab) «biomasă lemnoasă primară» înseamnă tot lemnul rotund tăiat sau recoltat în alt mod și îndepărtat.
Aceasta include tot lemnul obținut în urma îndepărtărilor, adică cantitățile îndepărtate din păduri, inclusiv lemnul recuperat ca urmare a mortalității naturale și din tăieri și exploatare forestieră.
Aceasta include tot lemnul îndepărtat cu sau fără coajă, inclusiv lemn îndepărtat în forma sa rotundă, ori despicat, ecarisat grosier sau sub altă formă, de exemplu, ramuri, rădăcini, buturugi și noduri (acolo unde acestea sunt recoltate) și lemn fasonat grosier sau ascuțit.
Aceasta nu include biomasa lemnoasă obținută prin măsuri durabile de prevenire a incendiilor forestiere în zonele predispuse la incendii cu risc ridicat, biomasa lemnoasă obținută în urma unor măsuri de siguranță rutieră și biomasa lemnoasă extrasă din pădurile afectate de dezastre naturale, dăunători activi sau de boli pentru a preveni răspândirea acestora, reducând în același timp la minimum extracția lemnului și protejând biodiversitatea, având ca rezultat păduri mai diverse și mai reziliente, și se bazează pe orientările Comisiei; [AM 42] (47ac) «hidrogen produs din surse regenerabile de energie» înseamnă hidrogenul obținut prin electroliza apei (într-un electrolizor, alimentat cu energie electrică produsă din surse regenerabile) sau prin reformarea biogazului ori prin conversia biochimică a biomasei, dacă se respectă criteriile de durabilitate prevăzute la articolul 29 din Directiva (UE) 2018/2001 a Parlamentului European și a Consiliului; (47ad) «plantație forestieră» înseamnă o pădure plantată care este gestionată intensiv și care, la plantare și la maturitatea arboretului, îndeplinește toate criteriile următoare: una sau două specii, clasă de vârstă omogenă și spațiere regulată.
Aceasta include plantațiile cu ciclu scurt de producție pentru lemn, fibre și energie electrică și exclude pădurile plantate în scopul protejării sau al refacerii ecosistemelor, precum și pădurile create prin plantare sau însămânțare care, la maturitatea arboretului, seamănă sau se apropie de pădurile care se regenerează în mod natural; (47ae) «pădure plantată» înseamnă o pădure formată în principal din arbori, creată prin plantare și/sau însămânțare deliberată, cu condiția să se preconizeze că arborii plantați sau însămânțați vor constitui mai mult de cincizeci la sută din arborii în picioare la maturitate; include crângurile de arbori care au fost plantați sau însămânțați inițial; ▌ (47af) «energie osmotică» înseamnă energia creată în mod natural din diferența concentrațiilor de sare dintre două fluide, de obicei apă dulce și apă sărată; (47ag) «eficiența sistemului» înseamnă un sistem energetic care integrează surse regenerabile variabile într-un mod rentabil și maximizează valoarea flexibilității cererii pentru a optimiza tranziția sa către neutralitatea climatică, măsurată în reduceri ale investițiilor în sistem și ale costurilor operaționale, ale emisiilor de gaze cu efect de seră și ale combustibililor fosili în fiecare mix energetic național; (47ah) «centrală electrică hibridă din surse regenerabile» înseamnă o combinație de două sau mai multe tehnologii de producere a energiei din surse regenerabile care au aceeași conexiune la rețea și care pot integra, de asemenea, capacitatea de stocare; (47ai) «proiect de stocare a energiei în același amplasament» înseamnă un proiect care include o instalație de stocare a energiei și o instalație care produce energie din surse regenerabile în spatele aceluiași punct de acces la rețea.